CELEX: 32012R0524
Language: et
Date: 2012-06-20 00:00:00
Title: Komisjoni rakendusmäärus (EL) nr 524/2012, 20. juuni 2012 , millega muudetakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad) I lisa

21.6.2012   
            
            
               ET
            
            
               Euroopa Liidu Teataja
            
            
               L 160/13
            
         KOMISJONI RAKENDUSMÄÄRUS (EL) nr 524/2012,
   20. juuni 2012,
   millega muudetakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad) I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 142 punkti i,
   ning arvestades järgmist:
   
               (1)
            
            
               Määruse (EÜ) nr 73/2009 I lisas on esitatud selliste toetuskavade loetelu, millega antakse õigus otsetoetusteks kõnealuse määruse raames.
            
         
               (2)
            
            
               Määruse (EÜ) nr 73/2009 artikli 129 lõikega 1 antakse ühtset pindalatoetuse kava kohaldavatele uutele liikmesriikidele alates 2012. aastast võimalus maksta eraldi marjatoetust. Bulgaaria, Ungari ja Poola on otsustanud seda võimalust kasutada.
            
         
               (3)
            
            
               Eraldi makstav marjatoetus ei ole määruse (EÜ) nr 73/2009 I lisas loetletud. Kõnealust toetust tuleks selle olemuse poolest käsitada määruse (EÜ) nr 73/2009 artikli 2 punktis d määratletud otsetoetusena, kuna alates 2012. kalendriaastast asendatakse selle toetusega kõnealuse määruse artikli 98 alusel antav marjade üleminekutoetus, mis on kõnealuse määruse I lisas loetletud otsetoetusena. Lisaks sellele antakse määruse (EÜ) nr 73/2009 artikli 129 lõike 2 kohast eraldi makstavat marjatoetust kõnealuse määruse XII lisas osutatud marjasektori toetusele vastavate summade piires.
            
         
               (4)
            
            
               Seetõttu on eraldi makstava marjatoetuse väljajätmine määruse (EÜ) nr 73/2009 I lisa loetelust puudujääk, mis tuleb parandada.
            
         
               (5)
            
            
               Seepärast tuleks määruse (EÜ) nr 73/2009 I lisa vastavalt muuta.
            
         
               (6)
            
            
               Kuna eraldi makstavat marjatoetust võib anda alates 2012. aastast, tuleks käesolevat määrust kohaldada alates 1. jaanuarist 2012.
            
         
               (7)
            
            
               Käesoleva määrusega ettenähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 73/2009 I lisasse lisatakse kande „Puu- ja köögivili” järele järgmine kanne:
   
      
                  „Puu- ja köögivili
               
               
                  Käesoleva määruse artikli 129 lõige 1
               
               
                  Eraldi makstav marjatoetus”
               
            
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Määrust kohaldatakse 1. jaanuarist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 30, 31.1.2009, lk 16.